recursal/SuperWikiNEXT-32B huggingface dataset:
אין תמונה חופשיתאין תמונה חופשית
הרב **חיים אריה ארלנגר** (נכתב: **ערלאנגער** ;כ"א בניסן תרפ"ד, 1924 – ט"ו בכסלו תשמ"ח, 1988) היה מקובל חרדי שווייצרי.

קורות חייו
----------

נולד בשווייץ, בן שמשון רפאל ארלנגר. סבו אברהם ארלנגר היה מראשי היהדות האורתודוקסית בשווייץ. בצעירותו למד בישיבת לוצרן והיה תלמידו של הרב שטיינמן. כבר בתקופת לימודיו בישיבה נהג בהנהגות של קדושה ופרישות. במשך תקופה נהג לצום במשך כל ימות השבוע. כמו כן, גזר על עצמו תענית דיבור למשך מספר חודשים. בשנות מלחמת העולם השנייה נמנע מלקרוא את עיתוני החדשות כביטוי של שליטה עצמית. 

בשנת תש"ה שיגר "קוויטל" לאדמו"ר מגור רבי אברהם מרדכי אלתר, והאדמו"ר התפעל מתוכנו ושמר את ה"קוויטל" למשמרת. בקוויטל כתב בין היתר משאלתו להיות "מרכבה לשכינה". בנו, האדמו"ר מגור רבי ישראל אלתר, שאביו סיפר לו בהתפעלות על ה"קוויטל", שמר את הקוויטל לאחר פטירת אביו, ונהג לקום לכבודו של הרב ארלנגר. 

בשנת תש"ז נישא ליהודית רתק, בת הרב אברהם יהושע רתק מהונגריה. לאחר נישואיהם השתקעו בלוגאנו. לפרנסתו פתח חנות לממכר בדים, אך את עיקר זמנו הקדיש לתפילות וללימוד תורה, כשחלק נכבד מלימודו מוקדש לתורת הנסתר. כמו כן, מסר שיעורים בתלמוד ובהלכה בפני יהודי העיר. ייחד חדר מיוחד בביתו לכבוד שבת, שהיה סגור במשך ימות השבוע. 

הוציא לאור ספרי קבלה קדמונים מאת גדולי המקובלים והוסיף להם את פירושיו. לאחר מותו הוציאו בניו את איגרת הרמב"ן עם פירושו "איגרת פתוחה". 

זכה לקרבה מיוחדת מהאדמו"ר מסאטמר רבי יואל טייטלבוים, שאף מסר לו במתנה את מעילו העליון. כונה על ידי ה"סטייפלר" "הבעל-מקובל". האדמו"ר רבי חיים מאיר הגר מויז'ניץ התבטא: "אני חסיד גדול שלו".

במוצאי שבת ט"ו בכסלו תשמ"ח כששב מבית הכנסת לביתו נדרס למוות על ידי מכונית חולפת. הובא לקבורה בהר המנוחות בירושלים. 

בנו הוא הדרשן והמקובל הרב סנדר ארלנגר (נפטר י"ח בשבט התש"ף).

אחיו הוא הרב אברהם ארלנגר.

דודו הוא רופא העיניים הד"ר משה יהושע ארלנגר, שהיה רופא העיניים היהודי הראשון בארץ ישראל.

מצוואתו
-------

"תשתדלו להגיד כל מה שאפשר דברי תורה, עבודה או מוסר משמי, שחידשתי או הגדתי בימי חיי, ובמה שהייתי נזהר. אמנם לא תכתבו עלי שום תואר שיהיה חס וחלילה לבושתי ולחרפתי למעלה, אלא רק זאת תגידו, שהייתי משתוקק להיות עבד נאמן לה' ולתורה הקדושה, ובעומק פנימיות יחידתי היה צימאון וגעגועים להתקרב לה' ולהיות צדיק וחסיד וישר, אהוב ונאמן לעשות בזה נחת רוח לבורא."

מצבתו
-----

> 
> האבן הזאת מצבה למקום מנוחת **ח**ייתנו **י**חידתנו **י**דידות **מ**נשמתנו/ **א**ור **ר**וחנו **י**קר **ה**מותה לחסידיו/ **ח**טאנו **י**דענו **י**חולל **מ**פשענו/ **א**בל **ר**ב **י**תעטף **ה**עולם
> 
> 
> פקודת אבינו שמרה רוחנו/ ולא כתבנו תוארים ושבחים/ על מעשיו הכבירים והנפלאים/ ידועים וגלויים לפני בורא העולמים/ יעמדו לזכות לבנים ובני בנים/ לדור דורים נצח נצחים.
> 
> 
> 
>

חיבוריו
-------

* **פתח עיניים** ו**יפה עיניים** – פירושים על הספר **מאירת עיניים** מאת רבנו יצחק דמן עכו
* **חיים למצאיהם** – פירוש על הספר **שער הרזים** מאת רבי טודרוס בן יוסף אבולעפיה.
* **איגרת פתוחה** – פירוש לאיגרת הרמב"ן

לקריאה נוספת
------------

* **בצרור החיים** – דברי זיכרון והספד על הרב חיים אריה ארלנגר (2 כרכים)

הערות שוליים
------------

1. ↑  הרב ארלנגר שמע על מטרה זו שהיא תכלית היהודי, מרבו הרב שטיינמן. אעלה בתמר-בריסק, עמוד רל.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007458210805171
* LCCN: n80030185
* VIAF: 5159999706430112257
* WorldCat (עם VIAF): 5159999706430112257

 |
**קוואנגמיונגסונג** (בקוריאנית: 광명성 1호‏, Kwangmyŏngsŏng, בעברית: **כוכב זוהר**) הוא שמו של הלוויין הראשון של קוריאה הצפונית, אותו ניסתה לשגר לחלל ב־31 באוגוסט 1998, בסמיכות ליום השנה החמישים לייסודה של קוריאה הצפונית. בתאריך זה, שוגר משגר לוויינים מאתר שיגור הטילים הצפון קוריאני, ונחת באוקיינוס השקט. קוריאה הצפונית טענה שהלוויין נכנס בהצלחה למסלולו וכי הוא נועד לצרכים מדעיים וכדי לשדר שירי הלל למנהיג המדינה. אולם כל הניסיונות של המערב לאתר אותות שידור מהלוויין או לזהות אותו בחלל כשלו, והטיל שכביכול שיגר את הלוויין זוהה נופל לאוקיינוס השקט. דובר של מחלקת המדינה בארצות הברית אמר שקוריאה ככל הנראה ניסתה לשגר לוויין קטן מאוד לחלל, אך הניסיון נכשל. 

הטלוויזיה של קוריאה הצפונית שידרה תמונות של הלוויין, הזהה בתצורתו ללוויין הראשון של סין, דונג פנג 1, אך קטן ממנו במקצת. התכנון הדומה ללוויין הסיני, נובע ככל הנראה מהסיוע שהעניקה סין לקוריאה הצפונית בתחום טכנולוגיות הטילים והחלל. על פי התמונות, הלוויין בנוי בצורת פאון טטראהדרון ממנו מזדקרות ארבע אנטנות רב כיווניות. ללוויין אין תאים פוטו וולטאיים (תאים סולאריים) לטעינת מצבריו, והוא מתבסס על כוח חשמלי מסוללות, ולפיכך גם אם היה מגיע לחלל היה אורך חייו קצר ביותר.

קוואנגמיונגסונג 2
-----------------

באפריל 2009 טענה קוריאה הצפונית שהיא שיגרה את הלוויין קוואנגמיונגסונג־2 לחלל באמצעות משגר הלוויינים אונחה, ושהוא נכנס למסלול סביב כדור הארץ, אולם רוסיה, ארצות הברית וקוריאה הדרומית טענו שהשיגור נכשל.

ראו גם
------

* קוואנגמיונגסונג 3

קישורים חיצוניים
----------------

* U. S. National Security and Military/Commercial Concerns with the People's Republic of China: The Cox Report, DIANE Publishing, 1999, page 214
* קוואנגמיונגסונג 1, באתר אנציקלופדיה בריטניקה (באנגלית)

הערות שוליים
------------

1. ↑  STEVEN LEE MYERS, U.S. Calls North Korean Rocket a Failed Satellite, The NY times
2. ↑  Russian space control: DPRK satellite not placed in orbit
**בהמן גולברנז'אד** (בפרסית: **>بهمن گلبارنژاد**; ‏12 ביוני 1968 – 17 בספטמבר 2016) היה רוכב אופניים ומרים משקולות פאראלימפי איראני קטוע רגל. הוא התחרה במשחקים הפאראלימפיים בלונדון (2012) ובריו דה ז'ניירו (2016) ובתחרויות נוספות וזכה במדליות. הוא נהרג בתאונה במהלך תחרות במשחקי ריו.

ביוגרפיה
--------

גולברנז'אד נולד וגדל בעיר אבאדאן. כשהיה כבן 20 נלחם במלחמת איראן–עיראק ואיבד את רגלו השמאלית עקב התפוצצות מוקש. כשלוש שנים לאחר מכן התחיל את הקריירה שלו כספורטאי, תחילה כמתאבק ובהמשך כמרים משקולות. כמשקולן זכה בתחרויות בינלאומיות בתריסר מדליות זהב ובמדליית כסף אחת. עקב פציעת כתף הוא נאלץ לפרוש מהרמת משקולות וב-2006 החל להתחרות ברכיבה על אופניים. השתתף במשחקים הפאראלימפיים בלונדון.

בשנת 2016 השתתף גולברנז'אד במשחקים הפאראלימפיים בריו דה ז'ניירו והיה רוכב האופניים היחיד בהם מטעם איראן. ב-17 בספטמבר, במהלך תחרות רכיבה באופניים בקטגוריית C4-5 בשטח הררי בפרברי העיר ריו, הוא התנגש בסלע ונפגע בראשו. הוא טופל במקום הפציעה והוסע לבית חולים, אך מת לפני שהגיע לשם. הייתה זו הפעם הראשונה מאז 1960 שספורטאי מת במהלך המשחקים האולימפיים או הפאראלימפיים.

מותו של גולברנז'אד צוין בדקת דומייה במהלך טקס הסיום של המשחקים הפאראלימפיים בריו. ב-22 בספטמבר הוא הובא לקבורה באיראן בטקס ממלכתי.

קישורים חיצוניים
----------------

ויקישיתוף מדיה וקבצים בנושא **בהמן גולברנז'אד** בוויקישיתוף
* טרגדיה בריו: רוכב אופניים איראני התמוטט במהלך מרוץ ומת, באתר וואלה!, 17 בספטמבר 2016
* Rio Paralympics 2016: Iranian Para-cyclist dies after crash, באתר ה-BBC, ‏18 בספטמבר 2016
**התרסקות מטוס הנורד במכתש הגדול** התרחשה ב-29 באפריל 1964. בתאונה נספו כל תשעת יושבי המטוס, אנשי חיל האוויר.

התאונה
------

מטוס הנורד 2501 נוראטלס היה מטוס תובלה מתוצרת צרפת, ששירת בחיל האוויר בשנים 1955–1978.

ב-29 באפריל 1964 אחר הצהריים המריא מבסיס תל נוף מטוס נורד מס' 044, שהשתייך לטייסת הפילים (טייסת 103). נמצאו בו חמישה אנשי צוות וארבעה צוערי קורס נווטים בחיל האוויר. מטרת הטיסה הייתה אימון ניווט בגובה נמוך בדרום ישראל. מעט אחרי השעה 19:00 התקיים פעמיים קשר אלחוט עם המטוס, ולאחר מכן הוא נותק.

לאחר שהמטוס איחר בשעה לשוב לבסיסו, החלו חיפושים אחריו. הם הופסקו בגלל עננים נמוכים והחלו שוב למחרת בבוקר. אז גילה מסוק את שברי המטוס, והתברר כי הוא פגע בפני המצוק האנכי הצפוני של המכתש הגדול והתרסק. לא היו ניצולים.

מפקד חיל האוויר, עזר ויצמן, מינה ועדת חקירה לבדיקת נסיבות האסון. הוועדה מצאה שבעת התאונה נמצא המטוס בנתיבו המתוכנן, אך הוא לא נסק לגובה שאליו היה אמור להגיע, ועקב כך פגע בקרקע. הוועדה מצאה שמיקום אנשי הצוות והצוערים במטוס היה לקוי, שכולם היו שאננים, ושהטייסים הסתמכו על הוראות הניווט שקיבלו, ולא היו מודעים לצורך לנסוק לפני ההתרסקות.

אנדרטה לזכר תשעת החללים הוקמה בגן הבנים בעיירה מצפה רמון, היישוב הסמוך למקום התאונה. באנדרטה רשום כי התאונה אירעה במכתש רמון, וזאת עקב מידע מוטעה שנמסר לבני המשפחה. חיל האוויר בחר מסיבה כלשהי להסתיר משך שנים רבות את המקום המדויק בו ארעה התאונה, וגרם לבני המשפחה להאמין כי התאונה ארעה במכתש רמון.[דרוש מקור]

ביולי 2014 התכנסו בני משפחות של חללי האסון ואנשי טייסת הפילים בבסיס נבטים כדי לציין מלאת יובל שנים להתרסקות המטוס.

קישורים חיצוניים
----------------

* תאונת נורד 044, באתר "מרקיע שחקים".
* שני פומס, חמישים שנה לתאונת ה"נורד" במכתש הגדול, באתר חיל האוויר הישראלי, 4 ביולי 2014.
* בלילה חשוך, בטאון חיל האוויר, גיליון 247, יוני 2019, באתר חיל האוויר.
* המשפחות חזרו אל אתר ההתרסקות, באתר חיל האוויר, 2008.
* אנדרטת יד לתשעה, מצפה רמון, באתר יזכור.

הערות שוליים
------------

1. ↑  תאונת נורד 044, באתר "מרקיע שחקים".
**פיטאס קרינטה** (שם מדעי: ***Ptyas carinata***) הוא מין של נחש ממשפחת הזעמניים המצוי לאורך דרום מזרח אסיה והוא המין הגדול ביותר במשפחתו, עם אורך של 4 מטרים. נחש זה הוא קרובו לסוג של פיטאס מוקוסה, השני בגודלו מהזעמניים.

מאפיינים
--------

הנחש חי בטבע לאורך יערות טרופיים ומורדות הרים עד גובה 1,500 מטרים באינדונזיה, סינגפור, מיאנמר, תאילנד, מלזיה, וייטנאם, קמבודיה והפיליפינים.

הנחש פעיל במשך היום והוא צייד של מכרסמים, עופות ולטאות אותם הוא הורג בחיבוק קטלני של שריריו ולא בוחל גם באכילת נחשים אחרים לרבות נחשים ארסיים כמו קרייט. נחש זה פעיל על הקרקע אך מסוגל גם לשחות לזמן ממושך או לטפס על העצים.

אורך הנחש הממוצע הוא 1.21 עד 2.75 מטרים, אך הפרטים הגדולים ביותר נמדדו באורך של 4 מטרים, כשהזכרים גדולים מעט מהנקבות. צבעו לרוב אפור כהה עד חום בהיר והבטן בהירה. הנקבה מטילה כ-10 ביצים בכל תטולה.

בעת סכנה הנחש ירים את גופו באוויר בדומה לקוברה וילחש בפתאומיות, דבר המבריח את רוב אויביו. עם זאת הוא עדיין נטרף בידי עופות דורסים ובידי הנחש הקטלני - רב-פתן מלכותי.

קישורים חיצוניים
----------------

* פיטאס קרינטה, באתר ITIS (באנגלית)
* פיטאס קרינטה, באתר NCBI (באנגלית)
* פיטאס קרינטה, באתר Animal Diversity Web (באנגלית)
* פיטאס קרינטה, באתר GBIF (באנגלית)

הערות שוליים
------------

1. ↑  פיטאס קרינטה באתר הרשימה האדומה של IUCN
**דניאל גולדמן** (נולד ב-5 ביולי 1969) הוא איש עסקים, פעיל חברתי ונדבן ישראלי, לשעבר יו"ר גשר מפעלים חינוכיים ובני עקיבא העולמית.

ביוגרפיה
--------

גולדמן נולד בניוקאסל שבצפון-מזרח אנגליה למשפחה יהודית מסורתית. בגיל צעיר חזר בתשובה והחל לשמור שבת והשתתף בפעילות של תנועת בני עקיבא כחניך, כמדריך וכראש מחנה. לאחר לימודי התיכון הגיע ב-1987 לשנת הכשרה בקיבוץ שדה אליהו. בשנת 1992 כשהיה בן 23, אחרי שסיים לימודי הנדסה בקינגס קולג' לונדון, עלה לישראל ושירת בצה"ל בחטיבה 7. לאחר מכן למד חינוך מיוחד ותרפיה במוזיקה במכללת לוינסקי לחינוך במשך שנתיים. לאחר מכן התגייס לצה"ל ושירת בחיל שריון עם חיילים צעירים ממנו. בשנת 1998 הקים גולדמן את חברת הייעוץ Goldrock שנועדה לסייע ל"ניהול העושר באופן רב-דורי". החברה מעניקה ייעוץ עסקי בתחומים שונים למשפחות בעלות הון, במיוחד בתחום המיסוי מול הרשויות וכן ליווי וסיוע רגשי לצורך מעבר בין דורי נכון ל-2020, גולדמן מנהל את החברה עם שני שותפים.

אביו, דייוויד גולדמן (אנ') (1937–1999) ייסד בשנות ה-80 חברה המייצרת תוכנה להנהלת חשבונות שנקראה סייג' (אנ'). אביו היה משווק את התוכנה לבתי עסק קטנים והיא זכתה להצלחה של 3 מיליוני משתמשים, והחברה רכשה חברות דומות באסיה, באירופה ובארצות הברית, והונפקה בבורסה לניירות ערך בלונדון. בהמשך מונה אביו ליו"ר באטמ תקשורת מתקדמת אותה רכש בהמשך בשותפות, ובזמן בועת הדוט-קום נאמד הונו בכ-440 מיליון דולר. אביו נפטר בשנת 1999 והותיר את אשתו סינתיה ואת דניאל ואחיו אנדרו.

### פעילות ציבורית

גולדמן תרם רבות לתנועת בני עקיבא ובשנים 2000–2015 כיהן גולדמן כיו"ר בני עקיבא העולמית, עם זאת החרים את טקס פתיחת הוועידה של "בני עקיבא העולמית" בשנת 2019, במחאה על הגיבוי שהעניק הרב חיים דרוקמן למוטי אלון.

משנת 2000 גולדמן חבר בוועד המנהל של גשר– מפעלים חינוכיים, עמותה ישראלית העוסקת בקידום ההבנה בין דתיים לחילוניים, ומשנת 2010 התמנה ליו"ר העמותה תפקיד בו כיהן עד 2019. בתפקידו כיו"ר גשר הקים גולדמן תוכנית מנהיגות של הארגון באמצעות מכון גשר למנהיגות. כמו כן כיו"ר גשר שם גולדמן דגש על פעילות שמטרתה דיאלוג עם הציבור החרדי. גם לאחר עזיבתו את גשר גולדמן לוקח חלק בפעילות של חינוך ושילוב של המגזר החרדי בחברה הישראלית, הוא הקים את עמותת 'לשם - מפעלים חינוכיים' בשותפות עם ד"ר יוסי בן-גל שמטרתה לסייע לישיבות חרדיות־תיכוניות שבשלב זה מלווה שתים עשרה ישיבות ופועלת לקידום הלימודים הכלליים בעולם החרדי.

גולדמן כותב טורים בישראל היום, ג'רוזלם פוסט ובכלי תקשורת נוספים.

גולדמן מתגורר עם אשתו דברה-לי בבית שמש מאז 2001. לזוג 5 ילדים.

ראו גם
------

* גשר מפעלים חינוכיים
* בני עקיבא העולמית

הערות שוליים
------------

1. ↑  לאחר 8 שנים: דניאל גולדמן פורש מתפקיד יו"ר גשר, באתר כיפה, ‏24 באפריל 2019
2. ↑  Goldrock Capital - The firm, www.goldrockcap.com
3. ↑  ריקי רט, יו"ר גשר היוצא משוכנע שקצת סבלנות תוביל לחיבורים, באתר www.makorrishon.co.il, ‏4 ביוני 2019
4. ↑  באטם כבר שווה מיליארד דולר, מרום וגולדמן שווים 440 מיליון דולר, באתר גלובס, ‏14 ביולי 1999
5. ↑  "לא אוכל לשבת בשורה אחת עם הרב חיים דרוקמן" - חדשות כיפה סרוגה, באתר ערוץ 7 חדשות, פוליטיקה, תרבות, יהדות ועוד
6. ↑  ציונות 2.0, באתר השילוח, ‏25 ביוני 2017
**ג'ושע קק הארדר** (באנגלית: **Joshua Keck Harder**; נולד ב-1 באוגוסט 1986) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס העשירי של מדינת קליפורניה, מאז 2019. הארדר הוא חבר המפלגה הדמוקרטית.

ביוגרפיה
--------

הארדר נולד בעיר טארלוק שבקליפורניה, וסיים את לימודיו התיכוניים בתיכון מודסטו. למד כלכלה ומדע המדינה באוניברסיטת סטנפורד, והשלים תואר שני במנהל עסקים באוניברסיטת הרווארד. ב-2014 נשכר הארדר בידי החברה "בסמר ונצ'ר פרטנרס" (Bessemer Venture Partners) אשר בסיסה בעיר ניו יורק. הארדר שב לסן פרנסיסקו ב-2016 ובאותה השנה קודם לתפקיד סגן נשיא בחברה. כעבור שלוש שנים הוא חזר לעיר הולדתו טארלוק, ולימד מנהל עסקים במכללת ג'וניור מודסטו.

במאי 2017 הודיע הארדר על התמודדותו למועמדת המפלגה הדמוקרטית לבית הנבחרים של ארצות הברית, והצטרף לשלושה דמוקרטים נוספים שהתמודדו על מושבו של ג'ף דנהאם מהמפלגה הרפובליקנית, שייצג את מחוז הקונגרס העשירי של קליפורניה מאז 2013 וקודם לכן את מחוז הקונגרס ה-19 בשנים 2013-2011. אחרי היוודע תוצאות הבחירות המקדימות בשתי המפלגות, דנהאם והארדר התקדמו למאבק זה בזה אל יום בחירות הכלליות, כאשר דנהאם סיים במקום הראשון עם 37.5% מקולות הבוחרים במפלגתו, והארדר לעומתו העפיל למקום השני כשלו 16.7% מהקולות.

מחוז הקונגרס העשירי בקליפורניה נכלל ברשימת המושבים של קליפורניה בקונגרס האמריקאי המוחזקים בידי הרפובליקנים, ולכן ועדת הקמפיין הדמוקרטית התמקדה בהפיכת המחוז מאדום לכחול במהלך בחירות 2018. ערב הבחירות ובימים שלאחריהן, דנהאם הוביל עם יתרון קל כאשר תוצאות האמת החלו לזרום. הארדר זכה, בין היתר, לתמיכתו של נשיא ארצות הברית לשעבר ברק אובמה, כמו גם באלה של מועדון סיירה וג'יי סטריט. ב-9 בנובמבר 2018 החל הארדר להוביל על דנאהם, וכעבור ימים אחרים הוכרז הארדר כמנצח במירוץ למחוז הקונגרס העשירי. ב-14 בנובמבר הודה דנהאם בהפסדו להארדר.

הארדר הושבע לתפקידו ב-3 בינואר 2019, ובקונגרס ה-116 של ארצות הברית הוא חבר בוועדת החקלאות ובוועדת החינוך והעבודה. בשלהי 2019 הצביע בעד שני סעיפי ההדחה של דונלד טראמפ.

ב-2018 נישא הארדר לרעייתו פמלה, אותה פגש במהלך ימיו כסטודנט באוניברסיטת סטנפורד.

קישורים חיצוניים
----------------

ויקישיתוף מדיה וקבצים בנושא **ג'וש הארדר** בוויקישיתוף
* אתר האינטרנט הרשמי של ג'וש הארדר בבית הנבחרים
* ג'וש הארדר, ברשת החברתית פייסבוק

* ג'וש הארדר, ברשת החברתית אקס (טוויטר)

* ג'וש הארדר, ברשת החברתית אינסטגרם

* ג'וש הארדר, סרטונים בערוץ היוטיוב
* ג'וש הארדר באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
2. ↑  Josh Harder — Tracy Press-Patterson Irrigator candidate questionnaire, באתר Golden State Newspapers‏, 3 במאי 2018 (באנגלית)
3. ↑  שרה וייר, Central Valley's Jeff Denham gets new 2018 challenger, באתר בולטימור סאן, 3 במאי 2017 (באנגלית)
4. ↑   ציוץ של ברק אובמה ברשת החברתית אקס (טוויטר), 1 באוגוסט 2018
5. ↑  מייקל ר. בלאד, Democrats gain ground in California US House battles, באתר AP‏, 10 בנובמבר 2018 (באנגלית)
6. ↑  אריק ברדנר, Democrats pick up two more House seats as Denham, MacArthur concede, באתר CNN‏, 15 בנובמבר 2018 (באנגלית)
7. ↑  שון או'קיי וזאכרי ב. וולף, How each member of the House voted on impeachment, באתר CNN‏, 18 בדצמבר 2019 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* SNAC: w69m53bf
* US Congress: H001090

 |
**קלוטיאפין** (**Clotiapine**) היא תרופה אנטי פסיכוטית טיפוסית ממשפחת הדיבנזותיאזפינים. התרופה משווקת בישראל בשם **אנטומין**

שימושים רפואיים
---------------

קלוטיאפין משמשת בעיקר לטיפול בסכיזופרניה, במאניה, בפסיכוזה שמקורה בשימוש בתרופות או סמים ובמחלות נפש נוספות המלוות בפסיכוזה. בזכות השפעתה המרדימה החזקה, התרופה משמשת פעמים רבות גם להרגעה והקלה במצבים פסיכוטיים אקוטיים, במצבי חרדה חריפים ובאגיטציה חריפה או התנהגות אלימה.

תופעות לוואי
------------

בדומה לשאר התרופות האנטי-פסיכוטיות, לקלוטיאפין תופעות לוואי רבות. תופעות הלוואי השכיחות ביותר של התרופה כוללות טשטוש ראייה, נמנום, קשיים במתן שתן, יובש בפה, סחרחורות והפרעות שונות בתפקוד המיני. במקרים נדירים התרופה עלולה לגרום לצהבת ולטרדיב דיסקינזיה.

כימיה
-----

המבנה הכימי של מולקולת קלוטיאפין דומה מאד למבנה הכימי של לוקסאפין (אנ') כאשר ההבדל היחיד בינהן הוא שאטום הגופרית (S) בתחתית הטבעת המרכזית של קלוטיאפין, מוחלף באטום חמצן (O) בלוקסאפין.

הן קלוטיאפין והן לוקסאפין דומות בהרכבן הכימי לקלוזאפין, אולנזפין, קווטיאפין ואמוקסאפין (אנ').

קישורים חיצוניים
----------------

ויקישיתוף מדיה וקבצים בנושא **קלוטיאפין** בוויקישיתוף

הערות שוליים
------------

1. ↑  קלוטיאפין באתר infomed
2. ↑  Seminara, G.; Trassari, V.; Prestifilippo, N.; Chiavetta, R.; Calandra, C. (1993). "Atypical tricyclic neuroleptics for treatment of schizophrenia. Clothiapine and clozapine". *Minerva psichiatrica*. **34** (2): 95–99. PMID 8105359.
3. ↑  נכון לשנת 2023 התרופה לוקסאפין לא משווקת בישראל (אך משווקת בארצות הברית).
**ארקדי רייקין** (ברוסית: **Аркадий Райкин**; ‏ (ב-24 באוקטובר 1911, ריגה – 17 בדצמבר 1987 מוסקבה) היה אמן סטנד-אפ סובייטי יהודי בעל תוארים האמן העממי של ברית המועצות (1968), גיבור העמל הסוציאליסטי וחתן פרס לנין (1980). הפופולריות שלו בברית המועצות הייתה חסרת תקדים.

קורות חיים
----------

ארקדי רייקין נולד בריגה למשפחת סוחר יהודי. במהלך מלחמת העולם הראשונה המשפחה עזבה את העיר והחל משנת 1922 התגוררה בפטרוגרד. בשנת 1929 רייקין החל לעבוד במעבדה במפעל כימי.

בשנת 1935 רייקין סיים לימודים בבית הספר למשחק בו למד בניגוד לרצון הוריו. לאחר סיום לימודי משחק הוא התחיל לעבוד בתיאטרון בלנינגרד. בשנת 1938 השחקן הצעיר הצטלם לשני סרטי קולנוע. לפעילות זו על הבמה ובקולנוע לא הייתה לו הצלחה יתרה.

בשנת 1939 הוא זכה בתחרות סטנד-אפ במוסקבה. באותה שנה רייקין עבר לתיאטרון סאטירי בלנינגרד והחל להנחות הופעות. כעבור שלוש שנים רייקין מונה למנהל האמנותי של התיאטרון הסאטירי בו עבד. במהלך מלחמת העולם השנייה רייקן הרבה להופיע בפני החיילים בקרבת החזית ותרם את ההכנסות מההופעות למאמץ המלחמתי.

לאחר מלחמת העולם השנייה רייקין המשיך את עבודתו בתיאטרון הסאטירי בלנינגרד. במקביל הוא הופיע ברדיו וטלוויזיה. הופעות סטנד-אפ שלו זכו לפופולריות עצומה ברחבי ברית המועצות. פופולריים במיוחד היו קטעים בהם הוא הופיע בדמויות שונות תוך החלפתם תוך זמן קצר. בהופעותיו הייתה סאטירה על הבירוקרטיה הסובייטית ואורח החיים בברית המועצות, ולמרות זאת השלטונות נתנו לו להמשיך בקו הסאטירי והוא לא הוענש.

החל משנות ה-50 התיאטרון של רייקין הופיע במדינות הגוש הסובייטי. בכל ההופעות רייקין למד את התרגום למדינה בה ביקר והתאים את הסטנד-אפ לתרבות המקומית. בשנת 1965 רייקין נסע ללונדון בה הופיע בטלוויזיה, בBBC. במהלך סדרת הופעות באודסה רייקין הכיר את השחקנים והסופרים הצעירים מיכאיל ז'בנצקי, רומן קרצב וויקטור אילצ'נקו. הוא הזמין אותם לתיאטרון שלו ויחד הם הכינו מספר הצגות מוצלחות. שיתוף פעולה זה נמשך עד לשנת 1969.

במהלך שנות ה-70 הפופולריות של רייקין גדלה עוד יותר, הוא צולם במספר סרטים באורך מלא וזכה בפרסים. בשנות ה-70 יחסיו עם ראשי לנינגרד היו גרועים ובשנת 1982 הוא קיבל הרשאה מליאוניד ברז'נייב לעבור עם התיאטרון למוסקבה. בתחילת שנות ה-80 הוא התחיל לשתף בהצגותיו את בנו קונסטנטין רייקין (לאחר פטירת ארקדי רייקין בנו החל לנהל את התיאטרון).

בשנת 1987 רייקין קיבל הרשאה לבקר בארצות הברית ובמהלך ביקורו הוא הופיע במספר ערים.

רייקין נפטר ב-17 בדצמבר 1987 מסיבוכים של מחלת לב ונטמן בבית העלמין נובודוויצ'יה במוסקבה.

קישורים חיצוניים
----------------

ויקישיתוף מדיה וקבצים בנושא **ארקדי רייקין** בוויקישיתוף
* ארקדי רייקין - קטעים נבחרים(הקישור אינו פעיל)
* ארקדי רייקין, באתר "Find a Grave" (באנגלית)
* ארקדי רייקין, באתר אנציקלופדיה בריטניקה (באנגלית)

* ארקדי רייקין, במסד הנתונים הקולנועיים IMDb (באנגלית)

* ארקדי רייקין, באתר AllMovie (באנגלית)

* ארקדי רייקין, במסד הנתונים הקולנועיים KinoPoisk (ברוסית)

* ארקדי רייקין, באתר MusicBrainz (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007278789005171
* BIBSYS: 1023543
* BnF: cb14218662d (data)
* GND: 119509466
* ISNI: 0000 0001 0899 8539
* LCCN: n84151419
* LNB: 000085269
* MusicBrainz: e99b583e-138e-41ca-9399-a41af5365109
* NKC: jn20000604559
* NLP: a0000001775998
* NTA: 328850055
* VIAF: 50037846
* WorldCat: lccn-n84151419

 |
**הווארד "האווי" דאלמאר** (באנגלית: **Howard "Howie" Dallmar**; ‏4 במאי 1922 – 19 בדצמבר 1991) היה כדורסלן ומאמן כדורסל אמריקאי, אשר שיחק בליגת ה-BAA בין השנים 1946–1949.

קריירת מכללות
-------------

דאלמאר נולד בסן פרנסיסקו שבקליפורניה, ובין השנים 1941–1943 למד באוניברסיטת סטנפורד. בעונתו הראשונה בקבוצת הכדורסל של האוניברסיטה העפיל עמה לגמר טורניר אליפות המכללות, ובהיעדרו של כוכב הקבוצה ג'ים פולארד שנפצע, הוביל דאלמאר את קבוצתו לניצחון מול דארטמות' קולג' ולזכייה באליפות המכללות. דאלמאר היה הקלעי הבולט במשחק, עם 15 נקודות. בשנת 1944 עבר ללמוד באוניברסיטת פנסילבניה, ובסיום עונתו היחידה בקבוצת הכדורסל שלה נבחר לחמישייה השנייה של העונה בליגת המכללות (Second-team All-American).

קריירת משחק
-----------

בשנת 1946 הצטרף לקבוצת פילדלפיה ווריורס, לקראת עונת הבכורה של ליגת ה-BAA (לימים ליגת ה-NBA). בעונתו הראשונה בפילדלפיה זכה עם הקבוצה באליפות הליגה, לאחר שגברה על שיקגו סטאגס בסדרת הגמר (4–1). בעונה העוקבת קלע דאלמאר 12.2 נקודות וחילק 2.5 אסיסטים בממוצע למשחק (מקום שני בליגה), ובסיומה נבחר לחמישיית העונה לצד חברו לקבוצה ג'ו פולקס. בפלייאוף 1928 הפסידו הווריורס בגמר ה-BAA מול בולטימור בולטס (2–4). בסיום עונת 1948/1949 פרש דאלמאר ממשחק, בגיל 26 בלבד. ממוצעיו הכוללים לאורך הקריירה הם 9.6 נקודות ו-2.3 אסיסטים למשחק.

קריירת אימון
------------

לאחר פרישתו ממשחק שימש כמאמן בשתי קבוצות הכדורסל בהן שיחק כסטודנט; בין השנים 1949–1954 אימן את אוניברסיטת פנסילבניה, ובין השנים 1954–1975 אימן את אוניברסיטת סטנפורד.

ב-19 בדצמבר 1991 נפטר דאלמאר כתוצאה מאי-ספיקת לב, בגיל 69.

קישורים חיצוניים
----------------

* פרופיל, באתר Basketball-Reference
* פרופיל, באתר ליגת ה-NBA

הערות שוליים
------------

1. ↑  סטטיסטיקות המשחק בין סטנפורד לדארטמות', באתר sports-reference.com
2. ↑  רשימת חמישיות העונה של ליגת המכללות, באתר hickoksports.com
3. ↑  סטטיסטיקות קריירת המשחק של דאלמאר, באתר basketball-reference.com
4. ↑  ההודעה על פטירתו של דאלמאר, באתר הניו יורק טיימס, 20 בדצמבר 1991
**ולדימיר טומוב פופטומוב** (בבולגרית: **Владимир Томов Поптомов**‏; 8 בפברואר 1890, בליצה, האימפריה העות'מאנית - 1 במאי 1952, סופיה, הרפובליקה העממית של בולגריה) היה פוליטיקאי ומשפטן בולגרי, מראשי המפלגה הקומוניסטית של בולגריה אשר בין השנים 1949–1950 כיהן כשר החוץ של הרפובליקה העממית של בולגריה ובהמשך כסגן יושב ראש מועצת השרים.

קורות חייו
----------

ולדימיר פופטומוב נולד בעיירה בליצה וסיים בית ספר תיכון בעיר סרס. בהמשך הועסק כמורה בבנסקו. הוא לחם במלחמת העולם הראשונה כקצין בצבא בולגריה. בהמשך, רכש השכלה אקדמית במשפטים באוניברסיטת סופיה. פופטומוב הצטרף למפלגה הקומוניסטית והיה אחד מפעילי השטח הבולטים שלה. בספטמבר 1923 לאחר כישלון ההתקוממות הקומוניסטית נמלט פופטומוב ליוגוסלביה. הוא נשפט בהיעדרו ונידון למוות, אך בהמשך זכה לחנינה. פופטומוב הצטרף לארגון המהפכני הפנים-מקדוני והשתלב בהנהגתו.

ב-1934 עבר לברית המועצות, ושב לבולגריה בספטמבר 1944 לאחר הפיכת חזית המולדת. ב-1948 הועסק כמרצה למשפטים באוניברסיטת סופיה. בין 1949 - 1950 כיהן כשר החוץ של בולגריה ובין 1950 - 1952 כיהן כסגן יושב ראש מועצת השרים של הממשלה הבולגרית. נפטר בסופיה ב-1952 לאחר מחלה ממושכת.

קישורים חיצוניים
----------------

ויקישיתוף מדיה וקבצים בנושא **ולדימיר פופטומוב** בוויקישיתוף

הערות שוליים
------------

1. ↑  מנהיגי בולגריה, באתר zarate.eu (באנגלית).
2. ↑  ולדימיר פופטומוב - תקציר ביוגרפי, באתר politburo.archives.bg (בבולגרית).

|  |  |  |
| --- | --- | --- |
| **הקודם**:**וסיל קולארוב** | **שר החוץ של בולגריה** 6 באוגוסט 1949 – 27 במאי 1950 | **הבא**:**מינצ'ו נייצ'ב** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 130553808
* ISNI: 0000 0003 8552 0795
* LCCN: n81012202
* NKC: uk20181015073
* SUDOC: 090941160
* VIAF: 239508010
* WorldCat: lccn-n81012202

 |
**חוסה רמון אלכסנקו ונטוסה** (בבאסקית: **José Ramón Alexanko Ventosá**; נולד ב-5 במאי 1956 בברקלדו שבספרד) הוא כדורגלן עבר ומאמן ספרדי-בסקי. כיום אלכסנקו הוא מנהל מחלקת הנוער של ברצלונה. כשחקן, שיחק אלכסנקו בעמדת הבלם באתלטיק בילבאו, דפורטיבו אלבס, ברצלונה ובמדי נבחרות ספרד וחבל הבסקים. אלכסנקו היה קפטן בברצלונה בתקופה המוצלחת ביותר שלה, עת כונתה "קבוצת החלומות" וזכה עם הקבוצה בשבעה עשר תארים.

לאחר פרישתו ממשחק ב-1993 החל אלכסנקו לאמן ברומניה. הוא אימן את נציונל בוקרשט ואת אוניברסיטטה קראיובה. מאוחר יותר היה עוזרו של קרלס רשאק כשהיה מאמנה של ברצלונה.

קריירה
------

אלכסנקו שיחק כנער בקבוצה מקומית, לפני שהצטרף לאתלטיק בילבאו ב-1974. כעבור שתי עונות בקבוצת המילואים של בילבאו, הוא הושאל לדפורטיבו אלבס. ב-1976 ערך את הופעת הבכורה שלו בקבוצה הבוגרת של אתלטיק בילבאו. הוא שותף ב-91 משחקי לה ליגה עם אתלטיק והבקיע שמונה שערים. הישג השיא שלו עם אתלטיק היה הגעה לשני משחקי גמר ב-1977 - גמר גביע המלך וגמר גביע אופ"א.

ב-1980 חתם אלכסנקו בברצלונה, שם הצטרף לשחקנים בסקים נוספים כגון אנדוני זוביזארטה וצ'יקי בגיריסטיין. אלכסנקו היה קפטן הקבוצה עת כונתה "קבוצת החלומות". הוא הבקיע את שער הניצחון בגמר גביע המלך ב-1988 ונכנס כמחליף בגמר גביע אירופה לאלופות 1992, מה שאפשר לו להניף את הגביע כשקבוצתו זכתה בו. לצד אליפות אירופה, זכה אלכסנקו עם ברצלונה בארבע אליפויות ספרד, בארבע גביעי המלך ופעמיים בגביע המחזיקות, בין היתר. הוא פרש ממשחק בסוף עונת 1992/93, בגיל 37, ובכך היה השחקן המבוגר ביותר בהיסטוריית המועדון שלובש את מדיו.

### נבחרת לאומית

בין 1978 לבין 1982 ערך אלכסנקו 34 הופעות במדי נבחרת ספרד והבקיע ארבעה שערים. הוא שותף ביורו 1980 ובמונדיאל 1982. כמו כן, הוא שותף במשחק אחד של נבחרת חבל הבסקים ב-1979.

קישורים חיצוניים
----------------

* פרופיל, באתר Transfermarkt
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל המאמן, באתר Transfermarkt
* חוסה רמון אלכסנקו, במדור השחקנים האגדיים באתר הרשמי של מועדון הכדורגל ברצלונה

| **נבחרת ספרד – יורו 1980** |
| --- |
| 1 ארקונדה • 
2 אלכסנקו • 
3 מיגלי • 
4 דייגו • 
5 אורייה • 
6 אסנסי • 
7 דאני • 
8 קרדניוסה • 
9 קרסקו • 
10 קיני • 
11 דל בוסקה • 
12 חואניטו •
13 אורוטי • 
14 גורדיו •
15 אולמו •
16 סנטיאנה •
17 סטרוסטגי •
18 סאורה •
19 קונדי •
20 טנדיו •
21 סאמורה •
22 ארטולה •
מאמן: קובאלה | ספרדספרד |

| **נבחרת ספרד – מונדיאל 1982** |
| --- |
| 1 ארקונדה • 
2 קמאצ'ו • 
3 גורדיו • 
4 אלונסו • 
5 טנדייו • 
6 אלכסנקו • 
7 חואניטו • 
8 חואקין • 
9 סטרוסטגי • 
10 זאמורה • 
11 לופס אופרטה • 
12 אורקיאגה •
13 חימנס • 
14 מאקדה •
15 סאורה •
16 סאנצ'ס •
17 גאייגו •
18 אורלדה •
19 סנטיאנה •
20 קיני •
21 אורוטי •
22 מיגל אנחל •
מאמן: סנטמריה | ספרדספרד |
דגל המעוין האדום כפי שאושר על ידי ארגון הצלב האדום הבינלאומי.
**סמל המעוין האדום** (באנגלית: **Red Crystal flag**) הוא סמל נייטרלי מבחינה פוליטית ודתית, שאישורו על ידי ארגון הצלב האדום הבינלאומי התקבל כפשרה המאפשרת את הצטרפותו של ארגון מגן דוד אדום הישראלי לארגון.

סיבת הבחירה בדגל המעוין
-----------------------

לאחר מחלוקת רבת שנים שבעטיה סירב ארגון הצלב האדום הבינלאומי לקבל לשורותיו את ארגון מגן דוד אדום הישראלי (מד"א), הוסכם, במסגרת פרוטוקול III, על סמל נייטרלי שיאפשר את קבלתו של מד"א.

בשל ניסוחה של אמנת ז'נבה משנת 1949, על מנת לאפשר הוספת סמל נוסף המציין מבנים וכלי רכב רפואיים המוגנים במסגרת האמנה, נדרשה הצבעה של כל 192 המדינות החברות באמנה. בין 5 בדצמבר ל-8 בדצמבר 2005 התקיים כנס של המדינות החברות באמנה ביוזמתה של ממשלת שווייץ, והוסכם בו על אימוץ דגל המעוין כסמל נייטרלי בעל מעמד שווה לסמל הצלב האדום והסהר האדום. בעד קבלת הסמל הנייטרלי הצביעו 98 מדינות, 27 התנגדו, 10 מדינות נמנעו ו-57 נעדרו.

רוב המדינות שהתנגדו לסמל החדש היו מדינות ערביות ומוסלמיות אשר התנגדו לסמל שיאפשר הגנה בינלאומית למגן דוד - סמלו של מד"א.

שימוש בדגל
----------

בהתאם לפרוטוקול III לאמנה, מדינה יכולה להשתמש בשטחה היא בכל סמל פנימי שתרצה, או בשילוב של הסמל בתוך דגל המעוין האדום. במקרה שמדינה תרצה להשתמש בסמל, תחילה עליה להודיע על כך למדינות החברות באמנת ז'נבה, באמצעות ממשלת שווייץ. כאשר ארגון מקומי משתתף בפעילות בינלאומית, על הארגון להשתמש בסמלו כשהוא משולב בדגל המעוין האדום.

שימושים שונים בדגל
------------------

* דגל המעוין האדום ובו הצלב האדום.דגל המעוין האדום ובו הצלב האדום.
* דגל המעוין האדום ובו הסהר האדום.דגל המעוין האדום ובו הסהר האדום.
* דגל המעוין האדום ובו סמל מגן דוד אדום.דגל המעוין האדום ובו סמל מגן דוד אדום.
* דגל המעוין האדום ובו צלב וסהר אדומים.דגל המעוין האדום ובו צלב וסהר אדומים.

קישורים חיצוניים
----------------

ויקישיתוף מדיה וקבצים בנושא **סמל המעוין האדום** בוויקישיתוף
* סמל מגן דוד אדום באתר מגן דוד אדום

הערות שוליים
------------

1. ↑  הסכם שיתוף פעולה נחתם בין מד"א לבין הצלב האדום הצרפתי, באתר ynet, 30 במאי 2004
במתמטיקה ובפרט באנליזה פונקציונלית, **פונקציונל** או **פונקציונל ליניארי** הוא העתקה ליניארית ממרחב נורמי אל שדה.

בעבר פונקציונל הוגדר כפונקציה שהתחום שלה הוא מרחב פונקציות, כלומר פונקציה שפועלת על פונקציות. הרקע להגדרה זו הוא המחקר המוקדם באנליזה פונקציונלית שעסק במרחבי פונקציות. שימוש זה במונח "פונקציונל" עדיין נפוץ בפיזיקה ובמדעי המחשב. לאחר שאומצה גישה אקסיומטית כללית לאנליזה פונקציונלית ומרחבי פונקציות זוהו כמקרה פרטי של מרחבים נורמיים, המובן של פונקציונל הפך לכללי יותר.

הפונקציונלים החשובים ביותר הם כאלה המוגדרים מעל מרחב בנך, או אף מרחב הילברט, לתוך שדה המספרים הממשיים או המרוכבים.

תכונות כלליות
-------------

נהוג לסמן את משפחת כל הפונקציונלים הליניאריים מעל מרחב נורמי \ X על ידי {\displaystyle \ X^{\#}}. משפחת הפונקציונלים הליניאריים היא עצמה מרחב ליניארי ביחס לפעולות חיבור וכפל בסקלר נקודתיות. על מרחב זה קיים מבנה טבעי של מרחב נורמי ביחס ל"נורמה האופרטורית" המוגדרת על ידי

{\displaystyle \ \|\Phi \|=\sup \_{x\neq 0}{\frac {|\Phi (x)|}{\|x\|}}=\sup \_{\|x\|\leq 1}{|\Phi (x)|}}
הנורמה יכולה להיות סופית או אינסופית, ובכל מקרה מתקיים {\displaystyle \ |\Phi (x)|\leq \|\Phi \|\cdot \|x\|}.

פונקציונל שהנורמה שלו סופית נקרא "פונקציונל חסום". יש להבחין כי אין זה אומר שתמונת הפונקציונל היא קבוצה חסומה במובן הרגיל. לא קשה לראות כי פונקציונל הוא חסום במובן זה שהנורמה שלו סופית, אם ורק אם הוא רציף.

את משפחת כל הפונקציונלים הליניאריים והחסומים על \ X מסמנים ב-{\displaystyle \ X^{\*}}. אפילו אם X עצמו אינו מרחב בנך, משפחה זו היא מרחב בנך המכונה "המרחב הדואלי" של \ X, והוא בעל חשיבות יסודית באנליזה פונקציונלית.

משפט ההצגה של ריס מסייע להבנת המבנה של המרחב הדואלי. למשפט כמה גרסאות, והיסודית שבהן קובעת כי מעל מרחב הילברט, כל הפונקציונלים החסומים הם מכפלה פנימית עם איבר. כלומר, אם \ f הוא פונקציונל חסום מעל מרחב הילברט, אז קיים \ y במרחב כך ש-{\displaystyle \ f(x)=\langle x,y\rangle }. במקרה זה לא קשה לראות מאי שוויון קושי שוורץ כי {\displaystyle \ \|f\|=\|y\|} (כאשר הנורמה משמאל היא נורמה אופרטורית והנורמה מימין היא הנורמה המתקבלת מהמכפלה הפנימית).

דוגמאות
-------

באנליזה של מרחבי פונקציות, לרוב מרחבי Lp, פונקציונל הוא "פונקציה של פונקציות". כלומר, פונקציונל הוא פונקציה המקבלת פונקציה ומחזירה מספר (ממשי או מרוכב). דוגמה יסודית לפונקציונל רציף מעל למרחב {\displaystyle L^{1}([0,1])} הוא {\displaystyle \!\,I(f)=\int \_{0}^{1}{f(x)\ dx}}. זהו פונקציונל המקבל פונקציה ומחזיר את האינטגרל המסוים שלה. הנורמה האופרטורית של פונקציונל זה היא 1.

ראו גם
------

* טופולוגיה חלשה
* מצב (אנליזה פונקציונלית)

קישורים חיצוניים
----------------

* פונקציונל, באתר MathWorld (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007553161005171
* GND: 4155667-7
* LCCN: sh85052326
* NKC: ph114596

 |
**פיוטר שובלוב** (1710 - 15 בינואר 1762) (ברוסית: **Пётр Иванович Шувалов**) מדינאי רוסי בתקופת יליזבטה, קיסרית רוסיה. 

הוא נולד במשפחה של אציל רוסי שהיה מושל צבאי של ויבורג במהלך מלחמת הצפון הגדולה ובהמשך היה מושל ארכנגלסק. החל לשרת בחצרו של פיוטר הגדול. בשנת 1741 היה שותף פעיל בהפיכה שבסיומה יליזבטה, קיסרית רוסיה הגיעה לשלטון. באותה שנה קודם בדרגות וקיבל מספר עיטורים. בשנת 1746 קיבל תואר רוזן. אשתו הייתה חברת ילדות של יליזבטה, קיסרית רוסיה וגם זה תרם לקידומו המהיר. בשנת 1749 השפעתו גדלה עוד יותר כאשר בן דודו איוואן שובלוב הפך למאהבה של הקיסרית. החל משנה זו, אף נושא לא התקדם ללא השתתפותו, והקנצלר אלכסיי בסטוז'ב-ריומין החל לאבד את השפעתו בחצר. עם פטירת הקיסרית הוא נשאר מקורב לשלטון ואף קודם לדרגת גנרל-פלדמרשל, אך השפעתו המעשית הייתה צנועה יותר. 

בשנת 1760 מתו אשתו ובנו הבכור. הוא התחתן בשנית, אך אשתו החדשה נפטרה תוך שנה במהלך לידה. הוא נטמן במנזר אלכסנדר נבסקי בסנקט פטרבורג.

פעילות
------

במהלך שיא השפעתו הוא היה פעיל מאוד. בכל נושא שהיה נוגע בו הוא ביקש לבצע רפורמות יסודיות. לא כל הרפורמות שלו היו חיוביות ובחלקם אך גרמו נזק לאוצר המדינה. לדעת יקטרינה הגדולה הרפורמות שלו לא תרמו הרבה למדינה, אך תרמו רבות לכיסו. יחד עם זאת, על פי החלטותיו בוטלו מספר מיסים, הוקמו בנקים ראשונים, נעשו רפורמות חשובות בצבא ובמיוחד בתותחנות. כמו כן, הוא קידם הקמת מספר מפעלי פלדה ותחמושת.

ביוזמתו הוקם מפעל לייצור פלדה שבסיבתו בהמשך התפתח עיר איז'בסק.

קישורים חיצוניים
----------------

ויקישיתוף מדיה וקבצים בנושא **פיוטר שובלוב** בוויקישיתוף
* ביוגרפיה (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 143480456
* ISNI: 0000 0001 1549 6545
* LCCN: nr91029043
* SUDOC: 182075451
* VIAF: 168689123
* WorldCat: lccn-nr91029043

 |
**מיכאיל סבסטיאן** (רומנית: **Mihail Sebastian**‏; 18 באוקטובר 1907 – 29 במאי 1945), בשמו בלידה -**יוסיף הכטר** (**Iosif Hechter**), היה סופר, מחזאי, פובליציסט ומבקר ספרות יהודי רומני.

חייו
----

מיכאיל סבסטיאן נולד בבראילה, רומניה ולמד משפטים ופילוסופיה בבוקרשט. הוא נהרג בתאונת דרכים, כשמשאית של הצבא האדום, שנכנס לרומניה לקראת סוף מלחמת העולם השנייה, פגעה בו.

יצירתו של סבסטיאן הושפעה ממרסל פרוסט, אנדרה ז'יד ועוד מחברי רומנים צרפתים.

במהלך חייו הקצרים השתמש סבסטיאן בשם עט נוסף, **ויקטור מינקו** Victor Mincu, שנועד להתחכם לאיסור הצגת יצירות של יהודים על קרשי הבמה הרומנית. 

היומן שלו, שהופיע אחרי מותו (רכוש בני משפחתו שהתיישבו בצרפת), הוא מסמך אותנטי המתאר את חיי היהודים בתקופה בה נרצחו מאות אלפים מהם תחת השלטון הרומני. היומן גם מתאר את ההתקרנפות ההדרגתית של אינטלקטואלים רומנים כמו נאיה יונסקו ומירצ'ה אליאדה. היומן, עם הקדמה של ההיסטוריון והמבקר ישראלי לאון וולוביץ' תורגם והופיע בצרפת, ארצות הברית, הולנד ובגרמניה. בנובמבר 1942 נכלל ברשימת הסופרים היהודים שנאסרו לפרסום ברומניה תחת משטר אנטונסקו.

בעברית הופיעו בהוצאת נמרוד: "יומן", "מזה אלפיים שנה" ו"איך הפכתי לחוליגן".

אברהם לייבה זיסו ומקס בלכר היו בין הדמויות שבספריו של סבסטיאן: "יומן" ו"מזה אלפיים שנה".

ב-2006 הוענק לו במינכן, לאחר מותו, פרס האחים שול המוענק מדי שנה לסופרים המפגינים "עצמאות אינטלקטואלית ואומץ מוסרי". 

אחיו הבכור, הרופא פייר השטר, התיישב בעיר סו (אוט-דה-סיין) ((Sceaux (Hauts-de-Seine) בצרפת. בתו ואחיינית הסופר, מישל השטר, ידועה בצרפת כסופרת ומתרגמת שפרסמה בשנת 2000 ספר אוטוביוגרפי "מ. ומ." (.M. et M) המתייחס לדודה, מיכאיל סבסטיאן.

מיצירותיו בפרוזה
----------------

* 1932 Fragmente dintr-un carnet găsit "קטעים מפנקס שמצאתי".
* Femei "נשים" נובלות.
* 1935 De două mii de ani. Texte, fapte, oameni "מזה אלפיים שנה. טקסטים, מעשים, אנשים." ספר על חיי היהודים ברומניה האנטישמית.
* Cum am devenit huligan "איך הפכתי לחוליגן". אסופת מאמרים בעיתונות המהווה דו"ח על התקבלותו.
* 1935 Oraşul cu salcâmi "העיר עם השיטים" רומן נעורים.
* 1940 Accidentul "התאונה" רומן אהבה.
* 1996 Journal, 1935-1944: The Fascist Years "יומן, 1935-1944 השנים הפשיסטיות" פורסם זמן רב לאחר מותו.

ממחזותיו
--------

* 1939 *Jocul de-a vacanţa* "משחק של פגרה".
* 1942 *Steaua fără nume* "כוכב ללא שם".
* 1945 *Ultima oră* "השעה האחרונה" פורסם לראשונה לאחר מותו.
* 1947 *Insula* (האי) - מחזה בלתי גמור: סבסטיאן הספיק לכתוב שתי מערכות, את השלישית שלים חברו מירצ'ה שטפנסקו. הוצג אחרי מות המחזאי - בבכורה ב-17 ספטמבר 1947, בתיאטרון העירוני, בבימויו של מירצ'ה שפטיליץ'.

קישורים חיצוניים
----------------

ויקישיתוף מדיה וקבצים בנושא **מיכאיל סבסטיאן** בוויקישיתוף
* מיכאיל סבסטין (1907-1945), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007267816105171
* BIBSYS: 90787526
* BNE: XX1435930
* BnF: cb121745263 (data)
* CiNii: DA08971149
* GND: 119301377
* ISNI: 0000 0001 0888 0127
* LCCN: n82071504
* NKC: jn19990009790
* NLG: 96841
* NSK: 000714920
* NTA: 070090319
* SUDOC: 030300592
* VIAF: 36959504
* WorldCat: lccn-n82071504

 |
**"חגורה ירוקה"** הוא שמה של תנועה שורשית אקולוגית לא ממשלתית שהוקמה ב-1977 בניירובי בירת קניה ביוזמתה של פרופסור ואנגרי מאטאיי, זוכת פרס נובל לשלום לשנת 2004. התנועה הוקמה בחסות ארגון זכויות הנשים הקנייתי Maendeleo Ya Wanawake.

לתנועה יש גישה הוליסטית לפיתוח סביבתי הדוגלת בשימור הסביבה. המטרה עיקרית של התנועה היא נטיעת עצים שיעצרו את המדבור ויספקו עצי בעירה לאוכלוסייה. מטרות משנה הן שמירה על יערות טבעיים ושכנוע חקלאים לשוב לגידולים שנזנחו בהשפעת הגלובליזציה וגישת היתרון היחסי בכלכלה, גידולים הזקוקים לפחות כימיקלים (דשנים ומדבירי חרקים) המתייקרים משנה לשנה.

בשנות ה-70 של המאה ה-20 גילתה מאטאיי בעזרת מחקריה כי מדבר הסהרה מתפשט דרומה ואזורים שהיו ירוקים הופכים למדבר, במקביל זיהתה תהליכי בירוא יערות נרחבים בקניה ואת תהליך סחיפת הקרקעות המתלווה להעלמות שכבת השורשים העוצרים בעד הקרקע מלהיסחף.

במקביל לבירוא היערות נאלצו נשים כפריות קנייתיות לצעוד למרחקים גדלים והולכים על מנת להביא עצי בעירה ואיבדו את יכולתן לסייע לכלכלת המשפחה על ידי לקט וקטיף.

התנועה החלה דרכה על ידי כך ששכנעה נשים עניות בקניה לנטוע עצים בסביבת מגוריהן. ולהיאבק בבירוא יערות 
התנועה יצאה את גבולות קניה והפכה לתנועה כלל אפריקאית שנטעה, נכון ל-2007 קרוב ל-30 מיליון עצים. התנועה אומצה על ידי האו"ם. מדינת ישראל הצטרפה ליוזמה בשנת 2007 תוך הצהרת כוונות לנטיעת 6 מיליון עצים. 

במהלך מפגשי הנשים של קבוצות הנטיעה התברר כי התנועה מהווה כוח העצמה נשי וכי נשות הקבוצה מהוות קבוצת תמיכה בנושאי אלימות כנגד נשים, התמודדות עם שכרות הבעלים ומניעתה וחינוך לילדים.

לקריאה נוספת
------------

* Hope's Edge: The Next Diet for a Small Planet By Frances Moore Lappe' and Anna Lappe', Tarcher, 2002

קישורים חיצוניים
----------------

* 

* אתר האינטרנט הרשמי של תנועת חגורה ירוקה (באנגלית ובסוואהילי)
* תנועת חגורה ירוקה, ברשת החברתית פייסבוק

* תנועת חגורה ירוקה, ברשת החברתית אקס (טוויטר)

* תנועת חגורה ירוקה, ברשת החברתית אינסטגרם
* העץ הנדיב

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007371514105171
* GND: 7615390-3
* LCCN: n87932671
* SUDOC: 114661464
* VIAF: 132623771
* WorldCat: lccn-n87932671

 |
פרס אסתר רבינוביץ לספרות ילדים 

ניתן מטעם סמינר הקיבוצים "אורנים" ליצירה ספרותית בשיר או בפרוזה המיועדת לילדים עד גיל 10 
1968.הפרס ניתן על שמה של המחנכת והסופרת והעורכת כתב העת "הד הגן" אסתר רבינוביץ. 

```
אסתר רבינוביץ' ובידי בעלה משה סיסטר מרצה לתנ"ך בסמינר הקיבוצים. 
```

הפרס ניתן לספר שיצא לאור בשנתיים האחרונות לפני מועד חלוקת הפרס. 
סכום הפרס של אלפיים לירות חולק אחת לשנתיים בחודש אדר. 
1968 
פרס בסף 750 לירות 
ישראל לרמן "כל השבט הזה". 
פרס בסך 750 לירות 
דבורה עומר "מעשה בלולי ה..."

כן החליט חבר השופטים לקבוע פרס שני בסך 500 לירות ולחלקו שווה בשווה בין המחבר והמאיירת של ספר. 

דוד אגמון (מחבר ) אורה איתן (מאיירת ) "טל ועלעל "
1970
לא חולק פרס לאף אחת מ51 היצירות שהוגשו לחבר השופטים..אף אחת לא נמצאה ראוייה לפרס 
1971. 
‬
פרס ראשון בסך 1500 לירות 
מיכל סנונית ( משוררת ) אבי מרגלית ( צייר) מה יש לעשות .הוצאת מסדה 

  

פרסי עידוד נתנו לשני כתבי יד 

```
עודד בצר "רמי ופסיק מנאות רם"  ( שיצא לאור מאוחר יותר כספר "הגששים מגבול הצפון" ). 
```

שולמית אפרת. על קובץ שירים לגיל הרך. 
1973.
נחום גוטמן ומירה מאיר על ספרם "אני אוהב לצייר "
בנימין הלוי "אורי ואיתן "
1975 אמרה עתיר "נמשים מלוא החופן "
1975
יוסי גמזו 
בוא נגלה את אמריקה 
‬
1977
תקוה שריג על סדרת הספרים שלה 
"לנו משלנו" יצירה שכולת עיבוד של סיפורי חז"ל. 
שכללה את הספרים :
א.אגדות חז"ל לילדים ( איירה גלי הוס )
ב. אליהו הנביא הנה הוא בא.( צייר אבי מרגלית )
ג.הבעל –שם טוב בא.( ציירה רות –אילן-פורת ).
1976. 
מרים רות על ספריה 
מעשה בחמישה בלונים ( ציירה אור האייל .הוצאת ספריית הפועלים )
ב. מגפים .( ציירה מיכל אפרת (וצאת הקיבוץ המאוחד")
ג. הבית של יעל( ציירה אורה אייל הוצאת "ספרית פועלים )

מאז לא חולק הפרס .
**מקס גולדשטיין** (**Max Goldstein**;‏ 1898, ברלאד - 1924, בית כלא דופטאנה) היה פעיל אנרכיסטי וקומוניסטי יהודי רומני שהיה מעורב בפעולות טרור.

ביוגרפיה
--------

מקס גולדשטיין היה פקיד בבית מסחר בברלאד, אך בהיותו אנרכיסט עבר לבוקרשט, שם הפך לאוהד הקומוניסטים. הוא נאסר, נידון ל-10 שנות מאסר ונכלא, אולם בפברואר 1920 ברח מהכלא. הוא נמלט לאודסה, שם קיבל הדרכה ושב לרומניה עם כסף והוראות בתקופת השביתה הכללית. גולדשטיין התפרסם בכינוי "האיש בעל הקרס", זאת כי לאחר שאיבד את אחת מידיו (כנראה במהלך שימוש בחומר נפץ), חיבר לזרועו קרס וגילה מיומנות רבה בזרועו הקטועה.

ב-8 בדצמבר 1920 התרחשה ברומניה ההתנקשות הפוליטית הראשונה באמצעות פצצה, שהונחתה על ידי גולדשטין באולם הסנאט הרומני בבוקרשט. בעקבות הפיצוץ, נהרגו שר המשפטים הרומני, דימיטריה גרצ'אנו (Dimitrie Greceanu) ושני סנאטורים: דימיטריה ראדו (Dimitrie Radu), בישוף של אוראדיה וספיריה גאורגיו (Spirea Gheorghiu), נשיא מועצת הסוחרים. באירוע זה היו גם פצועים, בהם נשיא הסנאט הגנרל קונסטנטין קואנדה והבישוף ניפון (Nifon). חודש לפני כן הניח גולדשטיין פצצה על מסילת הברזל, מתחת לקרונו של שר הפנים הרומני, קונסטנטין ארג'טויאנו (Constantin Argetoianu), אך הפיצוץ פגע בחלק הלא מאוכלס של הקרון ואיש לא נפגע.

לאחר ההתנקשות בסנאט בבוקרשט, נמלט גולדשטיין לבולגריה, אך נלכד כעבור שנה, באוקטובר 1921, כשניסה לחצות את הגבול בחזרה לרומניה. גם שותפיו של גולדשטיין להתנקשות, שאול אוסיאס (Saul Osias) ולאון ליכטבלאו (Leon Liechtblau) והאיש שסיפק להם את חומרי הנפץ, אלכסנדרו קונסטנטינסקו, נלכדו והועמדו למשפט יחד עם קרוב לחמש מאות נאשמים נוספים מחוגי השמאל הרדיקלי. במהלך המשפט הנאשמים הכריזו על שביתת רעב. ב-28 ביוני 1922, גולדשטיין נידון למאסר עולם עם עבודת פרך. שותפים קומוניסטים אחרים נידונו לעונשים הנעים בין חודש ל-10 שנות מאסר. גולדשטיין נכלא בבית הסוהר דופטאנה ובשנת 1924, לאחר שפתח בשביתת רעב ממושכת, מת מדלקת ריאות, לפי הודעת השלטונות או מרעב, לפי דברי חבריו.

המפלגה הקומוניסטית הרומנית, באמצעות מנהיגה, גאורגה קריסטסקו, התנערה מכל אחריות להתנקשויות וטענה שאלה היו מעשים אינדיבידואליים, אנרכיסטים של גולדשטיין ועד היום לא הוכח הקשר בין הפעילות הקומוניסטית ובין ההתנקשויות.

אחותו הייתה נשואה לפעיל קומוניסטי בולט יעקב קרנזדורף.

קישורים חיצוניים
----------------

* אתר רומני המציג תמונות של גולדשטיין, של חלק משותפיו ושל חלק מקורבנותיו
**רגורפניב** (regorafenib) הנמכרת בשם המסחרי **סטיוורגה** (stivarga) היא תרופה אונקולוגית המאושרת ורשומה לטיפול בסרטן המעי הגס (GI) וסרטן במשתית מערכת העיכול הנקרא גם גיסט (GIST).

זוהי תרופה אנטי סרטנית אורלית הניטלת בבליעה, וכלולה בסל הבריאות להתוויה של טיפול בסרטן GIST.

מנגנון הפעולה של סטיוורגה
-------------------------

סטיוורגה עובדת במנגנון משולש:

* דיכוי ההתחלקות הבלתי נשלטת של תאי הגידול (פרוליפרציה)
* דיכוי צמיחת כלי הדם החדשים שמזינים את הגידול
* דיכוי סיגנלים במיקרו-סביבה של הגידול

סטיברגה שייכת למשפחת תרופות הקרויות "מעכבי מולטי-קינאז". פעילותה ביולוגית, כנגד רצפטורים אנגיוגניים, סטרומליים ואונקוגנים מסוג tyrosine kinase. רגורפניב הוא מעכב פוטנטי של הרצפטורים ל-VEGF, שלו תפקיד מרכזי באנגיוגנזה. בנוסף הוא מעכב מספר קינאזות אונקוגניות (בהן RAF ו-RET) ומספר קינאזות סטרומליות (בהן KIT ו–PDGFR) ובכך מסייע למנוע את שגשוג תאי הגידול.

גידול במעי הגס והחלחולת
-----------------------

סטיברגה מעכבת את הגידול הסרטני בשלושה מישורים שונים: היא עוצרת את צמיחת כלי הדם המזינים את הגידול הסרטני, פוגעת בתאי הגידול עצמם ופוגעת גם בתאי הרקמה סביב הגידול התומכים בו.

מחקר עולמי בשם CORRECT שבוצע ב-760 חולי סרטן מעי גס גרורתי, אצלם כשלו כל הטיפולים הקיימים, בדק את היעילות והבטיחות של סטיברגה בטיפול בחולים אצלם המחלה התקדמה גם לאחר הטיפולים הסטנדרטיים הקיימים. יותר מ-20 מהחולים היו מישראל, בבתי החולים איכילוב, בילינסון, רמב"ם והדסה עין כרם.

ממצאי המחקר הראו כי התרופה מצליחה להאריך חיים במספר שבועות עד מספר חודשים. בממוצע האריכה התרופה את הישרדותם בכ-6.4 חודשים בהשוואה ל-5 חודשים ללא הטיפול בתרופה.

מחקר CORRECT התפרסם בכתב העת The Lancet. בספטמבר 2012 קיבלה התרופה את אישור מנהל המזון והתרופות האמריקאי (FDA) להתוויה זו, וב-2013 גם בישראל.

גידול סטרומה במערכת העיכול
--------------------------

סטיוורגה היא התרופה הראשונה שהצליחה להראות במחקר קליני גדול הארכת הישרדות ללא התקדמות מחלה של חולי GIST שמיצו את כל קווי הטיפול המקובלים. סטיברגה-רגורפניב הוכיח הארכת משך הזמן ללא התקדמות מחלה (progression-free survival) בחולי GIST שמחלתם התקדמה לאחר מיצוי כל קווי הטיפול המקובלים.

במחקר קליני בשם GRID שנערך ב-199 חולים אשר טופלו ברגורפניב, נראתה האטה בצמיחת הגידול (הישרדות ללא התקדמות המחלה). בעקבות תוצאות המחקר החיוביות התרופה עברה למסלול המהיר של ה-FDA (מנהל המזון והתרופות האמריקאי) וב-2015 קיבלה התרופה את אישורו להתוויה זו סטיברגה מאושרת בישראל על ידי משרד הבריאות להתוויה זו וניתנת לחולי GIST במסגרת סל התרופות.

 ערך מורחב – **גיסט**

תופעות לוואי
------------

תופעות הלוואי העיקריות של השימוש בתרופה כוללות: עייפות, אובדן תיאבון, תגובת עור יד/רגל, מוקוסיטיס בחלל הפה, שלשול, אובדן משקל, יתר לחץ דם, שינויים בקול.

קישורים חיצוניים
----------------

ויקישיתוף מדיה וקבצים בנושא **רגורפניב** בוויקישיתוף
* עמותת חולי GIST
* ד"ר איתי גל, תקווה לחולי סרטן המעי: תרופה מאריכת חיים, באתר ynet, 12 בספטמבר 2012
* סטיברגה \ Stivarga באתר ויקיתרופות

הערות שוליים
------------

1. ↑  עלון התרופה סטיוורגה במשרד הבריאות
2. ↑  Regorafenib CORRECT Trial
3. ↑  FDA approves new treatment for advanced colorectal cancer
4. ↑  Regorafenib in patients with metastatic GI Stromal Tumor
5. ↑  FDA approves Stivarga for advanced gastrointestinal stromal tumors
6. ↑  FDA Prescribing Information

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**הרפובליקה המקסיקנית הראשונה**, המכונה גם **הרפובליקה הפדרלית הראשונה** (בספרדית: **Primera República Federal**), הייתה רפובליקה פדרלית, על פי החוקה של 1824. זו הייתה מדינת לאום שהוגדרה רשמית כ**ארצות הברית המקסיקניות** (בספרדית: **Estados Unidos Mexicanos**).   הרפובליקה המקסיקנית הראשונה התקיימה בין 1824 ל-1835, כאשר השמרנים בפיקודו של אנטוניו לופס דה סנטה אנה הפכו אותה למדינה יחידה, הרפובליקה הצנטרליסטית של מקסיקו.

הרפובליקה הוכרזה ב-1 בנובמבר 1823 על ידי הקונגרס המכונן, חודשים לאחר נפילת האימפריה המקסיקנית שלט הקיסר אגוסטין הראשון, קצין הצבא המלכותי לשעבר שהפך למורד למען עצמאות. הפדרציה הוקמה באופן רשמי וחוקי ב-4 באוקטובר 1824, כאשר החוקה הפדרלית של ארצות מקסיקו נכנסה לתוקף. 

הרפובליקה הראשונה נפגעה במשך כל 12 שנות קיומה בחוסר יציבות פיננסית ופוליטית חמורה. מחלוקות פוליטיות, מאז ניסוח החוקה נטו להתרכז בשאלה האם מקסיקו צריכה להיות מדינה פדרלית או צנטרליסטית, כאשר סיבות ליברליות ושמרניות נרחבות יותר נקשרו לכל סיעה בהתאמה. למעט נושאת הכהונה, גוואדלופה ויקטוריה, כל הממשל במהלך הרפובליקה הראשונה נפל על ידי הפיכה צבאית.

הרפובליקה הראשונה התמוטטה סופית לאחר הפלתו של הנשיא הליברלי ולנטין גומז פאריאס, באמצעות מרד בראשות סגן נשיאו לשעבר, הגנרל אנטוניו לופס דה סנטה אנה שהחליף צד. לאחר עלייתם לשלטון, השמרנים, שכבר זמן רב מתחו ביקורת על המערכת הפדרלית והאשימו אותה בחוסר היציבות של האומה, ביטלו את החוקה של 1824 ב-23 באוקטובר 1835, והרפובליקה הפדרלית הפכה למדינה יחידה, הרפובליקה הצנטרליסטית. המשטר האחדותי הוקם רשמית ב-30 בדצמבר 1836, עם חקיקת שבעת החוקים החוקתיים.

הערות שוליים
------------

1. ↑  Romo, Rafael (23 בנובמבר 2012). "After nearly 200 years, Mexico may make the name official". *CNN*. `{{cite news}}`:  (עזרה)
2. ↑  "About Mexico". Embajada de Mexico en Estados Unidos (Mexican Embassy in the United States). 3 בדצמבר 2012. אורכב מ-המקור ב-2 בדצמבר 2013. נבדק ב-17 ביולי 2013. `{{cite web}}`:  (עזרה)
3. ↑  "Official name of the country". Presidency of Mexico. 31 במרץ 2005. נבדק ב-30 במאי 2010. `{{cite web}}`:  (עזרה)
4. ↑  "Acta Constitutiva de la Nación Mexicana". 500 años de México en documentos. נבדק ב-24 בינואר 2016. `{{cite web}}`:  (עזרה)
5. ↑  "Decreto. Constitución federal de los Estados-Unidos Mexicanos". 500 años de México en documentos. נבדק ב-22 בינואר 2015. `{{cite web}}`:  (עזרה)
6. ↑  "Se transita del federalismo al centralismo mediante las Bases de Reorganización de la Nación Mexicana". 500 años de México en documentos. נבדק ב-24 בינואר 2016. `{{cite web}}`:  (עזרה)
**קנת האם** (באנגלית: **Kenneth Ham**;‏ נולד ב-12 בדצמבר 1964, ניו ג'רזי) הוא טייס קרב ולשעבר אסטרונאוט בתוכנית מעבורות החלל של נאס"א.

ביוגרפיה
--------

קנת האם נולד בעיירה פליינפילד שבניו ג'רזי. עוד בזמן לימודים בבית ספר הוא לקח שיעורי טיסה. בשנת 1987 הוא סיים לימודי תואר ראשון בהנדסת אווירונאוטיקה באקדמיה הימית של ארצות הברית.

לאחר סיום הלימודים האם התגייס לצי ארצות הברית וסיים קורס טיס. הוא התחיל לשרת כטייס "מקדונל דאגלס F/A-18 הורנט" והוצב במספר בסיסים של הצי. האם השתתף במשימות מבצעיות בבוסניה והרצגובינה ובצפון עיראק. בשנת 1996 הוא סיים ללמוד תואר שני בבית הספר של הצי ללימודים מתקדמים. לאחר הלימודים הוא קיבל הסמכה של טייס ניסוי.

האם ביצע כ-6,000 שעות טיסה ב-40 מטוסים וביצע כ-300 נחיתות על נושאת מטוסים.

שירות בתחום החלל
----------------

בשנת 1998 האם נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.

ביולי 2008 הוא טס לחלל כטייס במשימה STS-124 במעבורת החלל דיסקברי (מארק קלי היה מפקד צוות). משימה זו נועדה להוסיף לתחנת החלל הבין-לאומית את מעבדת הניסויים היפנית, "קיבו" ("תקווה" ביפנית), שהיא בעלת זרוע רובוטי עצמאי משלה.

במאי 2010 הוא טס בפעם השנייה במשימת STS-132 של מעבורת החלל אנדוור כמפקד צוות. משימה זו נועדה להביא אל תחנת החלל הבין-לאומית חלקי חילוף בעזרת מנשא מטען משולב. בנוסף, מביאה המעבורת "מודול מחקר זעיר", מודול רוסי בשם "ראסווט", שיוצמד לחלקו התחתון של מודול "זאריה". למודול זה יוצמדו מבחוץ רדיאטור, תא חיבור לוויסות אוויר ליוצאים לחלל, וזרוע רובוטית נוספת, של סוכנות החלל האירופית, המתוכננת להעביר ניסויים ממנעל אוויר רוסי ולהניח אותם בצד החיצוני של התחנה. היא מצוידת גם במצלמות באור תת-אדום המיועדות לסריקה חיצונית של התחנה, והיא תוכל גם להעביר אסטרונאוטים ממקום למקום בזמן פעילות חוץ-רכבית.

בדצמבר 2012 האם פרש מנאס"א.

לאחר פרישה מנאס"א
-----------------

לאחר הפרישה האם מונה לתפקיד ניהולי בבית הספר של הצי ללימודים מתקדמים. בשנת 2014 הוא עבר ל-Bigelow Aerospace.

קישורים חיצוניים
----------------

ויקישיתוף מדיה וקבצים בנושא **קנת האם** בוויקישיתוף
* ביוגרפיה
* ביוגרפיה באתר נסא"א

הערות שוליים
------------

1. ↑